kardosdrur/scandi-wiki huggingface dataset:
Ebonyi

Ebonyi er en delstat i den sydøstlige del  af Nigeria. Den blev oprettet i 1996 af områder fra delstaterne Abia og Enugu. Delstatns hovedstad er byen Abakaliki, er med 134.113 indbyggere  (2005) også den største by.

Geografi 
Ebonyi grænser mod nord til delstaten Benue, i syd til  delstaten Abia, i vest til  delstaten Enugu og mod øst til delstaten Cross River.

Inddeling 
Ebonyi er inddelt i  13 Local Gouvernment Areas med navnene: Abakaliki, Afikpo North, Afikpo South, Ebonyi, Ezza North, Ezza South, Ikwo, Ishielu, Ivo, Izzi, Ohaozara, Ohaukwu und Onicha.

Erhvervsliv
Hovedparten af befolkningen er beskæftiget med landbrug. Der dyrkes  kokosnødder, kakao, majs, jordnødder, ris, yams, banan, maniok, melon, sukkerør, bønner, frugt og grøntsager. 

I undergrunden findes   kalksten, zink, marmor og  salt.

Eksterne kilder og henvisninger
 Officiel website 

Nigerias delstater
RWE

RWE AG (Indtil 1990: Rheinisch-Westfälisches Elektrizitätswerk AG), er et tysk energiselskab med hovedsæde i Essen, Nordrhein-Westfalen. RWE bekæftiger sig med elektricitet, naturgas og offentlig forsyning. Gennem sine forskellige datterselskaber forsyner virksomheden 20 millioner kunder med el og 10 millioner med gas primært i Europa. RWE er den næststørste elektricitetsproducent i Tyskland (E.ON er størst). RWE har tidligere ejet American Water, USAs største investorejede vandforsyningsselskab, men det blev frasolgt i 2008. Datterselskabet RWE Dea producerer noget af den olie og gas som moderselskabet sælger. RWE er den største tyske investor i Egypten gennem RWE Dea og RWE Power. Virksomheden er også begyndt at investere i vindmølleparker.

Som led i diskussionen om koalitionsafgangen og især om tvisten over Hambacher-skoven var høj kritik af gruppens praksis højt.

Historie 
Virksomheden er grundlagt i Essen i 1898 som Rheinisch-Westfälisches Elektrizitätswerk Aktiengesellschaft (RWE). RWE åbnede sit første kraftværk i Essen i 1900.

I år 1900 ejede de lokale kommuner i fællesskab majoriteten i virksomheden.

Datterselskaber 
RWE's datterselskaber inkluderer:
 RWE Power AG
 Gundremmingen atomkraftværk (75% RWE, 25% E.ON Kernkraft GmbH)
 Biblis atomkraftværk
 Emsland atomkraftværk
 Mülheim-Kärlich atomkraftværk (inaktiv, dekonstruktion)
 Lingen atomkraftværk (inaktiv, dekonstruktion)

 RWE Generation SE
 RWE Supply & Trading GmbH
 RWE Renewables GmbH (vedvarende energi)

Kilder

Eksterne henvisninger 

 Officielle hjemmeside 

 
Etableret i 1898
Abakaliki

Abakaliki er en by i de sydøstlig Nigeria, ca. 40 km øst for Enugu. Den er administrativ hovedstad for delstaten Ebonyi og har omkring 100.000 indbyggere (2006); En beregning fra 2012 anslår at der nu er 267.386 indbyggere

Ekstene kilder og henvisninger 

 Om byen  på ebonyionline.com

Byer i Nigeria
Fortum

Fortum Oyj er et finsk børsnoteret energiselskab, der fokuserer på Norden, Baltikum, Polen og det nordvestlige Rusland. Efter overtagelsen af det russiske energiselskab TGC-10 i år 2008, er Vestsibirien blevet et vigtigt forretningsområde for Fortum. Fortum driver og vedligeholder kraftværker, samt leverer forskellige energirelaterede services. Virksomhedens primære forretningsområde er produktion og distribution af elektricitet, varme og damp. Virksomhedens hovedsæde er i Espoo, Helsinki.

Historie 

Historien bag Fortum begynder ved Imatran Voima der blev grundlagt i 1932 for at drive Imatrankoski Vandkraftværk i Imatra. Imatran Voima opkøbte en række kraftværker bl.a. Vandkraftværk, kulkraftværk og atomkraftværk. Fortum Corporation blev etableret i 1998. Det blev skabt ved en sammenlægning af det finske statsejede el- og varmeselskab IVO (Imatran Voima Oy), grundlagt i 1921 og Neste Oy det nationale finske olieselskab. I 2005 blev Neste fraspaltet til et selvstændigt børsnoteret selskab.

Fortum er børsnoteret på NASDAQ OMX Helsinki-børsen og er pt. det eneste nordiske energiselskab i Dow Jones Sustainability Index. (DJSI)

Energiproduktion

Vandkraft 

Vandkraft har altid været Fortums primærområde. Virksomheden ejer og driver omkring 260 vandkraftværker, primært i Finland og Sverige. Vandkraft udgør 48 % af den elektricitet Fortum producerer i Norden og 1/3 af Fortums totale årlige produktion.

Atomkraft 
Fortum har produceret atomkraft siden 1977. Virksomheden ejer et atomkraftværk i Loviisa, Finland, der dækker 10 % af landets samlede energiproduktion. Virksomheden driver også svenske atomkraftværker i Forsmark atomkraftværk (45,5 %), Forsmark og Oskarshamn kernekraftværk (22 %), Oskarshamn. Desuden ejer Fortum en aktieandel i Teollisuuden Voima Oyj (26,6 %), som driver to atomkraft-reaktorer i Olkiluoto, Finland, og er i gang med at bygge en tredje reaktor i samarbejde med Areva-Siemens-konsortiet.

Fortum ejer 25,7% af det russiske atomkraftselskab Polyarnye Zori som er partner med TGK-1.

Samlet energiproduktion (varme og el) 
Fortum producerer og sælger varme i de Norden, Baltikum, Rusland og Polen med 31 værker og kombineret produktion af fjernvarme) og elektricitet. Fortum er den fjerde største varmeproducent i verden.

Kilder

Eksterne henvisninger 

 Officielle hjemmeside

 
Etableret i 1998
Virksomheder fra Finland
Samlinger til en beskrivende Catalog over Portraiter af Danske, Norske og Holstenere

Samlinger til en beskrivende Catalog over Portraiter af Danske, Norske og Holstenere er en ikonografisk fortegnelse over grafiske gengivelser af historiske personer fra Danmark og fra Norge og Holsten i de dansk-regerede perioder. Værket er udarbejdet af Adolph Strunk og udkom 1865 på J.H. Schultz Forlag i København.

Værket er hovedsageligt baseret på Det Kongelige Biblioteks samlinger, især Müllers Pinakotek. Det behandler kun grafiske fremstillinger, ikke malerier og skulpturer.

Størrelsen på billederne er opgivet i danske tommer og linjer.

I januar 2012 blev værket digitaliseret af Projekt Runeberg.

Eksterne henvisninger 
 Samlinger til en beskrivende Catalog over Portraiter af Danske, Norske og Holstenere hos Projekt Runeberg

Opslagsværker
Kunst fra Danmark
Ditlev von der Lieth

Ditlev von der Lieth (1701 i Elmelohe, Hertugdømet Bremen – 11. juli 1773 på Vamdrup Hovedgård) var en dansk gehejmeråd.

Han var søn af svensk kaptajn Christof von der Lieth til Elmelo ved Bremen og Cathrine Elise f. Marschalck og var født i Bremen. Efter at have været page hos prinsesse Charlotte Amalie blev han 1725 udnævnt til jagtjunker og 1727 til kammerjunker; 1732 blev han jægermester i Haderslev, Sønderborg og Nordborg Amter, hvorfra han 1736 forflyttedes til Koldinghus Distrikt, hvor han havde købt Vamdrup Hovedgård. Samme år udnævntes han til etatsråd, blev 1744 kammerherre, 1759 hvid ridder og 1768 gehejmeråd.

6. oktober 1741 var Lieth blevet gift med Frederikke Sophie Klingenberg (født 1715), datter af justitsråd Henrik Klingenberg til Ørum og Tanderup. Han døde 11. juli 1773, hans enke 16. januar 1778.

I 1839 nedgraves 4 kister, der havde stået i et tårnet indrettet gravkapel på Harte Kirkegård, de to af kisterne indeholdt ligne af Ditlev og hans hustru.

Kilder 

 C.E.A. Schøller, "Ditlev von der Lieth", i: C.F. Bricka (red.), Dansk Biografisk Lexikon, København: Gyldendal 1887-1905.

Personer i Dansk Biografisk Leksikon
Riddere af Dannebrog (1671-1808)
Godsejere fra Danmark
Jægermestre fra Danmark
Danskere i 1700-tallet
Personer fra Bremen
Kammerherrer fra Danmark
Gehejmeråder fra Danmark
Brøndby Strandskole

Brøndby Strand Skole er skolen i Brøndby Strand. Den opstod i 2010 efter en sammenlægning af Brøndby Strandskole , Søholtskolen og Langbjergskolen til een skole, fordelt på 2 matrikler. Den tidligere Brøndby Strandskole på Strandskolevej huser 0. – 3- klasse med tilhørende SFO, mens 4-9. klasse holder til på den tidligere Søholtskolen, der ligger på Dyringparken.

Skolelederen hedder: Rikke Rubek

Skole
Folkeskoler i Brøndby Kommune
Hans Vestager

Hans Vestager (født 3. april 1945) er en dansk sognepræst og politiker fra Radikale Venstre. 

Hans Vestager blev cand. theol. fra Københavns Universitet 1974. 1974-75 var han lærervirkar ved Ølgod Byskole og 1975-76 rejsesekretær for Dansk Santalmission. Han har siden 1979 været sognepræst i Ølgod-Strellev Pastorat i Ribe Stift.

Vestager har været opstillet til Folketinget siden 1994. Hans Vestager fik 568 personlige stemmer i Sydjyllands Storkreds ved folketingsvalget i 2011. Han har tidligere været byrådsmedlem. I marts 2012 blev han midlertidigt medlem af Folketinget og midlertidig kirke-, social- og kulturordfører i den radikale folketingsgruppe, idet Marlene Borst Hansen var på barselsorlov. 

Han har været medlem af bestyrelsen for Skovlund Andelskasse og af hovedstyrelsen for Dansk Friskoleforening.

Privat 
Han er gift med Bodil Tybjerg (født 1946), som også er sognepræst. Han er far til Margrethe Vestager.

Kilder 
 Kaare Sørensen, "Nu er Vestagers far i Folketinget" , Jp.dk, 12. marts 2012.

Præster fra Danmark
Folketingsmedlemmer i 2010'erne
Tidligere folketingskandidater fra Det Radikale Venstre
Kommunalbestyrelsesmedlemmer fra Det Radikale Venstre
Outline Vinduer A/S

Outline Vinduer A/S er en dansk virksomhed, der laver dansk-producerede facadevinduer og døre. Selskabet ligger i Farsø og beskæftiger ca. 250 medarbejdere. Outline er en del af Inwido-koncernen, som også ejer blandt andet KPK Vinduer og Bøjsø Vinduer.

Eksterne henvisninger 
 Outline Vinduers hjemmeside 

Virksomheder i Vesthimmerlands Kommune
Farsø
Regionsvalget i Venezuela 2012

Regionsvalget' i Venezuela 2012 blev afholdt i Venezuela den 16. december 2012 for at vælge guvernører og lokale lovgivere. Resultatet af valget var at Venezuelas Socialistiske Enhedsparti, der allerede havde statsmagten, fik valgt guvernører i 20 ud af 23 stater, hvilket var en forbedring fra de 18 guvernørposter partiet fik ved regionsvalget i 2008. Stemmeprocenten var 53%.

Referencer 

Politiske valg i 2012
Venezuelas politik
Chaleo Yoovidhya

Chaleo Yoovidhya (, RTGS: Chaliao Yuwitthay; 17. august 1923 – 17. marts 2012) var en thailandsk erhvervsmand, og medskaber af energidrikken Red Bull. På tidspunktet for hans død, var Yoovidhya opført som den tredje-rigeste person Thailand, med en anslået formue på $5 milliarder.

Liv og arbejde 
Chaleo blev født den 17. august, 1923, i en fattig Thai-kinesisk indvandrerfamilie i Phichit. Familien ernærede sig ved at sælge ænder og frugt.

Chaleo indgik et samarbejde med Dietrich Mateschitz i 1982. I 1987, lancerede de Red Bull, hvor Chaleo, opfandt formlen, mens Mateschitz markedsførede produktet. Chaleo ejede 49% af Red Bull-franchisen på tidspunktet for hans død, mens Mateschitz ejede, de andre 49% og Chaleo's søn, Chalerm Yoovidhya, ejede de resterende 2%. Chaleo ejede også TC Pharmaceuticals, en producent af energidrikke i Thailand, og var medejer af Piyavate Hospital, et privathospital i Thailand.

Chaleo døde 88, år gammel i Bangkok. Hans død blev tilskrevet naturlige årsager.

Kilder

Eksterne henvisninger 
 Yoovidhya på listen over milliadærer, på Forbes.com 
 Piyavate Hospital 
 Trend.at: Hemmeligheden bag Red Bull 

Erhvervsfolk
Personer fra Thailand
Red Bull
Karl Ludvig af Østrig

Karl Ludwig af Østrig (30. juli 1833 – 19. maj 1896) var en østrigsk ærkehertug, der var den tredje søn af Franz Karl af Østrig og Sophie af Bayern. Han var en yngre bror til kejserne Franz Joseph 1. af Østrig-Ungarn og Maximilian 1. af Mexico, far til ærkehertug Franz Ferdinand af Østrig, hvis attentat var med til at udløse Første Verdenskrig, og farfar til Østrigs sidste kejser, Karl 1.

Biografi 

Ærkehertug Karl Ludwig blev født den 30. juli 1833 på Schönbrunn Slot i Wien som den tredje søn af Ærkehertug Franz Karl af Østrig (1802–1878) og hans hustru Prinsesse Sophie af Bayern (1805–1872).

Karl Ludwig blev pludseligt arving til den østrig-ungarske trone, da hans nevø kronprins Rudolf af Østrig begik selvmord i 1889. Han afgav dog kravet dagen efter til fordel for sin ældste søn, Ærkehertug Franz Ferdinand, som blev skudt under et attentat i 1914. Arveretten skulle dermed gå videre til den næste søn, Otto. Han var allerede død i 1906, og det blev derfor hans søn, Karl Ludwigs barnebarn, Karl, som blev tronfølger og kejser fra 1916.

Karl Ludwig døde den 19. maj 1896 af tyfus på Schönbrunn Slot.

Ægteskab og børn 
Han var gift tre gange:

Første gang den 4. november 1856 med Margarete af Sachsen (1840-1858). Hun døde uden at parret havde fået nogle børn.

Anden gang den 21. oktober 1862 med Maria Annunziata af Begge Sicilier (1843-1871). Parret fik fire børn:
 Franz Ferdinand af Østrig (1863-1914) – gift 1900 med Sophie Chotek, Hertuginde af Hohenberg.
 Otto af Østrig (1865-1906) – gift 1886 med Maria Josepha af Sachsen.
 Ferdinand Karl af Østrig (1868-1915) – gift 1909 med Bertha Czuber.
 Margarete Sophie af Østrig (1870-1902) – gift 1893 med Albrecht af Württemberg.

Tredje gang den 23. juli 1873 med Maria Theresa af Portugal (1855-1944). Parret fik to børn:
 Maria Annunziata af Østrig (1876-1961) – døde ugift.
 Elisabeth Amalie af Østrig (1878-1960) – gift 1903 med Aloys af Liechtenstein.

Eksterne henvisninger 

Ærkehertuger af Østrig
Huset Habsburg-Lothringen
Personer fra Wien
Østrigere i 1800-tallet
Storkors af Dannebrog
Interface

Interface er det engelske ord for det, man på dansk også kan kalde en grænseflade eller snitflade, og i mange fagkredse er det engelske ord det mest udbredte.

Det gælder blandt andet inden for programmører i eksempelvis Java, hvor interface er nøgleordet for at definere en fælles tilgang til klasser, der ikke er subklasser af den samme forældreklasse. Klasser, der implementerer det samme interface, kan håndteres på samme måde. Derved undgår Java at implementere egentlig multipel nedarvning. Kun klassens grænseflade er bestemt, men ikke dens indhold. 

At definere en sådan "grænseflade-klasse" er en vigtig metode til at foretage indkapsling i objektorienteret programmering, og ofte er det engelske udtryk mere indarbejdet blandt programmører end det mindre mundrette danske.

Grænseflader
Rudolf af Østrig (1858-1889)

Rudolf af Østrig (21. august 1858 – 30. januar 1889) var eneste søn af kejser Franz Joseph 1. af Østrig-Ungarn og dennes hustru Elisabeth af Bayern.

Han blev gift 10. maj 1881 med prinsesse Stephanie af Belgien, datter af kong Leopold 2. af Belgien. Parret fik et barn:
 ærkehertuginde Elisabeth Marie af Østrig (2. september 1883 – 16. marts 1963) – gift 1902 med Otto Weriand von Windisch-Grätz. Skilt 1948. Gift anden gang 1948 med Leopold Petznek.

Efter datterens fødsel drev parret langsomt fra hinanden. I 1888 indledte han et forhold til den kun 17-årige Maria von Vetsera. De blev åbenbart håbløst forelsket i hinanden, men en skilsmisse fra Stephanie ville være udelukket efter Habsburg-familiens arveregler. Rudolf og Maria blev fundet døde på slottet i Mayerling, tilsyneladende efter et selvmord.

Følger af selvmordet 
Efter Rudolfs død blev afstanden mellem hans forældre fortsat større, og moderen opholdt sig for det meste i udlandet indtil hendes egen død i 1898. Arveretten til tronen gik videre til Karl Ludwig af Østrig, bror til Franz Joseph, som dog allerede dagen efter fraskrev sig retten. Dernæst blev det hans søn, Franz Ferdinand, som blev tronarving.

Eksterne henvisninger 

Ærkehertuger af Østrig
Personer der har begået selvmord
Huset Habsburg-Lothringen
Østrigere i 1800-tallet
Tronfølgere som aldrig tiltrådte
Kronprinser
Franz Karl af Østrig

Ærkehertug Franz Karl af Østrig (17. december 1802 – 8. marts 1878) var en østrigsk ærkehertug, der var den næstældste overlevende søn af den tysk-romerske kejser Frans 2. og dennes hustru Maria Theresa af Napoli og Sicilien. Han var en yngre bror til kejser Ferdinand 1. af Østrig. To af hans sønner blev ligeledes kejsere og et oldebarn (Karl 1. af Østrig) blev den sidste kejser i Østrig.

Franz Karl var selv ikke synderligt ambitiøs, så da hans ældre bror, kejser Ferdinand 1. af Østrig, abdicerede i 1848, afgav han straks al krav på tronen til fordel for sin ældste søn, Franz Joseph.

Ægteskab og børn 
Den 4. november 1824 giftede han sig med prinsesse Sophie af Bayern, datter af kong Maximilian 1. Joseph af Bayern. Parret fik fem børn:
 Franz Joseph 1. af Østrig-Ungarn (1830-1916) – gift 1854 med Elisabeth af Bayern.
 Maximilian 1. af Mexico (1832-1867) – gift 1857 med Charlotte af Belgien.
 Karl Ludvig af Østrig (1833-1896) – gift første gang 1856 med Margarete af Sachsen. Gift anden gang 1862 med Maria Annunziata af Begge Sicilier. Gift tredje gang 1873 med Maria Theresa af Portugal.
 Maria Anna af Østrig (1835-1840)
 Ludvig Viktor af Østrig (1842-1919) – døde ugift.

Eksterne henvisninger 

Huset Habsburg-Lothringen
Ærkehertuger af Østrig
Personer fra Wien
Østrigere i 1800-tallet
Peter Bartram

Peter Bartram (født 4. maj 1961 i Aarhus) er en dansk officer, der 20. marts 2012 blev udnævnt til forsvarschef og general.. Kort før ansættelsesperiodens udløb stod det klart at, Bartram ikke ville få forlænget kontrakten og han undlod at søge genansættelse og fratrådte stillingen  10. januar 2017. 

Bartram overtog posten som forsvarschef efter Bjørn Ingemann Bisserup, der var konstitueret forsvarschef siden 1. januar 2012.

Bartram var assisterende stabschef for Supreme Allied Command Transformation i USA, hvor han midlertidigt var  brigadegeneral.

16. april 2012 blev han kommandør af Dannebrogordenen, 26. september 2014 kommandør af 1. grad.

Poster udenfor militæret 
Peter Bartram har været medlem af bestyrelsen for Jyllandspostens Fond. I februar 2017 afløste han Jørgen Ejbøl som næstformand i bestyrelsen for koncernen JP/Politikens Hus.

Referencer

Eksterne henvisninger 

 

Generaler fra Danmark
Forsvarschefer fra Danmark
Kommandører af Dannebrog
Personer fra Aarhus
Personer i Kraks Blå Bog
Danskere i 1900-tallet
Danskere i 2000-tallet
Enel

Enel S.p.A. er en italiensk multinational energikoncern, der producerer og distribuerer elektricitet og gas. Enel, som oprindeligt betød Ente nazionale per l'energia elettrica, blev først etableret som et offentligt organ i 1962, og det blev i 1992 ændret til en statsejet virksomhed. I 1999 blev Enel privatiseret, hvorefter virksomheden blev børsnoteret på Borsa Italiana. Republikken Italien er fortsat den største aktionær med en ejerandel på 23,6 %.

Enel havde i 2020 en omsætning på 65 mia. euro. Der var 66.717 ansatte i 2020.

Referencer 

Energivirksomheder fra Italien
Etableret i 1962
Mikrofoni

Mikrofoni beskriver fænomenet, hvor bestemte komponenter i elektroniske apparater omformer mekaniske vibrationer til et uønsket elektrisk signal (støj).

Termen er afledt ved analogi til mikrofoner, hvor denne opførsel er indbygget i designet, mens det med moderne elektronik nogle gange er en overlagt tilføjet effekt, men for det meste er mikrofoni-effekten uønsket.

Mikrofoner
SOUNDREP

SOUNDREP er et fælles, IMO-godkendt, svensk-dansk frivilligt skibsrapporterings-system, som overvåger sejlads i Øresund.

SOUNDREP, som er et samarbejde mellem det svenske Sjöfartsverket og det danske Farvandsvæsen, blev oprettet i august 2007 og drives af VTS Øresund fra et VTS-center i Malmø.

Overvågningsområde 
Overvågningsområdet omfattede ved opstart det indre Øresund og blev den 1. september 2011 udvidet til hele Øresund, fra Falsterbo i syd til Kullen i nord.

Eksterne henvisninger og kilder 
 Farvandsvæsenet – Forbedret sejladssikkerhed  
 Sjofartsverket – Sound VTS – Mandatory ship reporting system in the Sound between Denmark and Sweden from September 1, 2011 
 Sejladssikkerheden styrkes i Øresund med SOUNDREP udvidelse 
 Bekendtgørelse om skibsmeldesystemet SOUNDREP og om melding ved passage af Drogden gravede rende for skibe hvis højde overstiger 35 meter BEK nr 924 af 25. august 2011 fra Erhvervsministeriet på retsinformation.dk  
Søfart
Etableret i 2007
Nicolai Svejdal

Nicolai Svejdal (født i Odense) er en dansk konservativ ungdomspolitiker, der fra marts 2012 til marts 2013 var næstformand for Konservativ Ungdom. 

Han har siddet i ledelsen for Konservativ Ungdoms Landsorganisation siden 2011, hvor han blev valgt som forretningsudvalgsmedlem. Han har siden 2007 været medlem af KU, hvorefter han i 2009 genstartede Sydfyns KU, som var en sammenlægning af Svendborg KU og Faaborg-Midtfyn KU. Senere blev han også valgt som formand for KU Fyn.

Udover sine tillidsposter i Konservativ Ungdom har han ved kommunalvalget i 2009 fungeret som kampagneleder for Signe Welander Sørensen, der med 310 stemmer blev det valgt til Kommunalbestyrelsen i Faaborg-Midtfyn, som det yngste medlem nogensinde. Herefter blev han kampagneleder for Mai Mercado (Henriksen) i 2010, hvor han stod i spidsen for den kampagne, der var med til at sikre hende valg til Folketinget den 15. september 2011.

Nicolai Svejdal læser til dagligt Statskundskab på Syddansk Universitet og er bosat i Odense, hvor hans kæreste Rikke også bor.

Referencer 

Politikere fra Det Konservative Folkeparti
Mitsubishi Galant (7. generation)

Mitsubishi Galant er en bilmodel fra Mitsubishi Motors. Syvende generation kom på markedet i 1993, og blev produceret frem til 1996.

Modellen fandtes som firedørs sedan og femdørs combi coupé, men ikke som stationcar.

Motorerne som solgtes var en firecylindret 1,8-litersmotor med 126 hk og en 2,0-litersmotor med 137 hk, en 2,0-liters V6-motor med 150 hk samt en 2,0-liters turbodieselmotor med 90 hk, alle med forhjulstræk.

Som topmodel fandtes en 2,5-liters V6-motor med 170 hk og en 2,0-liters V6-motor med biturbo, firehjulstræk og 260 hk.

I Asien fandtes bilmodellerne Mitsubishi Emeraude og Mitsubishi Eterna, som var baseret på syvende generation af Galant. Proton Perdana, som blev bygget frem til 2005, var identisk med Mitsubishi Eterna.

Tekniske specifikationer

Kilder

Eksterne henvisninger 

7. generation
Store mellemklassebiler
Forhjulstrukne biler
Biler introduceret i 1993
Biler fra 1990'erne
Christian Cavallin

Christian Cavallin (født 3. september 1831 i Borlunde Sogn, Malmøhus Len, død 10. oktober 1890 i Lund) var en svensk filolog. Han var søn af Samuel Johan Cavallin samt bror til Severin og Samuel Gustaf Cavallin. 

Cavallin blev student i Lund 1847, dr. phil. 1853, docent i latin 1857, adjunkt ved universitetet i Lund 1864 og professor i græsk sammesteds i 1875. Hans vigtigste arbejder er: De L. Apuleio, scriptore latino, adversaria (1857); De positione nominum latinorum (1863); Om romarnas parentalia (1863); Latinskt Lexikon (1873); Svensk-latinsk ordbok (1875-76); Sophoclis Philoctetes (udgave med kommentar, 1875); Grekisk Syntax (1879); Euripides Iphigenia i Tauri (1884). Desuden har han leveret mindre afhandlinger, blandt andet i Nordisk Tidsskrift for Filologi, af hvilket han i en årrække var medredaktør. Cavallin var en af Sveriges betydeligste filologer i sin tid; hans arbejder er udmærkede ved sikker metode, grundighed og klarhed.

Kilder 

 

Klassiske filologer
Filologer fra Sverige
Ansatte ved Lunds Universitet
Faglitterære forfattere fra Sverige
Svensksprogede forfattere fra Sverige
Svenskere i 1800-tallet
Personer fra Skåne
Salmonsens
Cirebon

Cirebon (tidligere kaldet Cheribon på engelsk) er en havneby på den nordlige kyst af Indonesien med  indbyggere.

Eksterne henvisninger